David Ferrer

David Ferrer Ern (s. 2. huhtikuuta 1982 Xàbia) on espanjalainen tennispelaaja. Hän on parhaimmillaan ollut maailmanlistalla kolmantena, joka oli hänen sijoituksensa heinäkuussa 2013. Nelinpelissä hänen sijoituksensa ovat olleet heikompia, ja parhaimmillaan hän on ollut nelinpelin ATP-rankingissa sijalla 42 (lokakuussa 2005). Ferrer on voittanut ammattilaisurallaan 20 kaksinpeli- ja kaksi nelinpeliturnausta. Vuonna 2007 hän selviytyi Yhdysvaltain avoimissa välieriin, joissa hän hävisi Novak Đokovićille, ja saman vuoden lopulla Masters Cupin loppuotteluun, jossa hän hävisi Roger Federerille. Välieriin Ferrer pääsi myös Australian avoimissa 2011, joissa hän hävisi Andy Murraylle, sekä Ranskan avoimissa 2012, joissa hän voitti puolivälierissä Murrayn mutta hävisi välierissä maanmiehelleen Rafael Nadalille lukemin 2–6, 2–6, 1–6. Neljännen välieräpaikkansa Ferrer saavutti Yhdysvaltain avoimissa 2012, jossa hän hävisi välierissä Novak Đokovićille. Puolivälieriin hän on Grand Slam -turnauksissa yltänyt edellä mainittujen lisäksi kolmasti. Australian avoimissa vuonna 2008 hänet pudotti Novak Đoković eräluvuin 0–6, 3–6, 5–7. Ranskan avoimissa vuonna 2005 hän hävisi Rafael Nadalille lukemin 5–7, 2–6, 0–6 pudotettuaan edellisellä kierroksella jatkosta viidenneksi sijoitetun Gastón Gaudion. Ranskan avointen 2008 puolivälierissä Ferrer hävisi Gaël Monfilsille luvuin 3–6, 6–3, 3–6, 1–6. Vuonna 2013 Ferrer saavutti ensimmäisen loppuottelupaikkansa Ranskan avoimissa, jossa hän hävisi kuitenkin kahdeksannen kerran turnauksen voittaneelle Rafael Nadalille. Wimbledonissa 2013 Ferrer eteni puolivälieriin, jossa hävisi argentiinalaiselle Juan Martin Del Potrollehttp://yle.fi/urheilu/tohtorin_taikapillerit_siivittivat_del_potron_hurmioon/6717447. Vuonna 2008 Ferrer kuului Davis Cupin voittaneeseen Espanjan joukkueeseen. Loppuottelussa Argentiinaa vastaan hän hävisi kaksinpelissä David Nalbandianille mutta Espanja voitti kuitenkin loppuottelun pistein 3–1.Davis Cupin 2008 loppuottelun tulokset Vuoden 2009 loppuottelussa Espanja voitti Tšekin pistein 5–0. Ferrer voitti kaksinpelissä Radek Štěpánekin sekä Lukáš Dlouhýn.Ferrerin Davis Cup -tilastot == Turnausvoitot kaksinpelissä == {|class=wikitable Voitot turnaustyypeittäin Grand Slam (0) ATP World Tour Finals (0) ATP World Tour Masters 1000 (1) ATP World Tour 500 (7) ATP World Tour 250 (12) N:o Pvm Turnaus Kenttä Finaalivastustaja Erävoitot 1\. 9. syyskuuta 2002 Bukarest, Romania Massa José Acasuso 6–3, 6–2 2\. 17. heinäkuuta 2006 Stuttgart, Saksa Massa José Acasuso 6–4, 3–6, 6–7(3), 7–5, 6–4 3\. 13. tammikuuta 2007 Auckland, Uusi-Seelanti Kova Tommy Robredo 6–4, 6–2 4\. 15. heinäkuuta 2007 Båstad, Ruotsi Massa Nicolás Almagro 6–1, 6–2 5\. 7. lokakuuta 2007 Tokio, Japani Kova Richard Gasquet 6–1, 6–2 6\. 20. huhtikuuta 2008 Valencia, Espanja Massa Nicolás Almagro 4–6, 6–2, 7–6(2) 7\. 21. kesäkuuta 2008 's-Hertogenbosch, Alankomaat Ruoho Marc Gicquel 6–4, 6–2 8\. 27. helmikuuta 2010 Acapulco, Meksiko Massa Juan Carlos Ferrero 6–3, 3–6, 6–1 9\. 7. marraskuuta 2010 Valencia, Espanja Kova (s) Marcel Granollers 7–5, 6–3 10\. 15. tammikuuta 2011 Auckland, Uusi-Seelanti Kova David Nalbandian 6–3, 6–2 11\. 26. helmikuuta 2011 Acapulco, Meksiko Massa Nicolás Almagro 7–6(4), 6–7(2), 6–2 12\. 14. tammikuuta 2012 Auckland, Uusi-Seelanti Kova Olivier Rochus 6–3, 6–4 13\. 26. helmikuuta 2012 Buenos Aires, Argentiina Massa Nicolás Almagro 4–6, 6–3, 6–2 14\. 3. maaliskuuta 2012 Acapulco, Meksiko Massa Fernando Verdasco 6–1, 6–2 15\. 23. kesäkuuta 2012 's-Hertogenbosch, Alankomaat Ruoho Philipp Petzschner 6–3, 6–4 16\. 15. heinäkuuta 2012 Båstad, Ruotsi Massa Nicolás Almagro 6–2, 6–2 17\. 28. lokakuuta 2012 Valencia, Espanja Kova Aleksandr Dolgopolov 6–1, 3–6, 6–4 18\. 4. marraskuuta 2012 BNP Paribas Masters, Pariisi, Ranska Kova (s) Jerzy Janowicz 6–4, 6–3 19\. 13. tammikuuta 2013 Heineken Open, Auckland, Uusi-Seelanti Kova Philipp Kohlschreiber 7–6(5), 6–1 20\. 24. helmikuuta 2013 Copa Claro, Buenos Aires, Argentiina Massa Stanislas Wawrinka 6–4, 3–6, 6–1 == Lähteet == * David Ferrerin pelaajakortti ATP:n virallisilla sivuilla === Viitteet === == Aiheesta muualla == * David Ferrerin kotisivut Luokka:Espanjalaiset tennispelaajat Luokka:Vuonna 1982 syntyneet Luokka:Elävät henkilöt